รัฐมนตรีว่าการกระทรวงศึกษาธิการ ประกาศให้ปี 2563 นี้ เป็นปีแห่งการลงมือปฏิรูปการศึกษา เพื่อเป็นของขวัญให้เด็กไทยทุกคน
รัฐมนตรีว่าการกระทรวงศึกษาธิการ ประกาศให้ปี 2563 นี้ เป็นปีแห่งการลงมือปฏิรูปการศึกษา เพื่อเป็นของขวัญให้เด็กไทยทุกคน นายณัฏฐพล ทีปสุวรรณ รัฐมนตรีว่าการกระทรวงศึกษาธิการ กล่าวว่า กระทรวงศึกษาธิการจะเปิดพื้นที่เพื่อจัดงานวันเด็กแห่งชาติ ประจำปี 2563 ในวันเสาร์ที่ 11 มกราคมนี้ โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงานและเปิดโอกาสให้เยาวชนได้พูดคุยกับนายกรัฐมนตรี พร้อมเตรียมกิจกรรมมากมายจากหลายหน่วยงานที่เข้าร่วมและเตรียมของขวัญกว่า 100,000 ชิ้น ไว้ต้อนรับเด็กๆ ที่ร่วมงาน จึงขอเชิญชวนผู้ปกครองพาบุตรหลานมาร่วมกิจกรรมวันเด็กแห่งชาติรัฐมนตรีว่าการกระทรวงศึกษาธิการ กล่าวเชิญชวนผู้ปกครองพาเด็กๆ มาร่วมงานของกระทรวงศึกษาธิการ ปีนี้เป็นปีที่เราคาดหวังว่าเราจะได้สื่อสารกับเด็กๆ ผมมั่นใจในความสามารถของเด็กและเยาวชนไทย เหลือแต่ว่าเราจะรวมพลังกันแล้วผลักดันเด็กๆ ให้มีศักยภาพเต็มความสามารถของเค้าหรือไม่ เด็กแต่ละคนไม่เหมือนกัน เราต้องหาเด็กๆให้เจอ เราต้องทราบพรสวรรค์ของเด็กๆ ถ้าหากเราร่วมกันทั้งผู้ปกครอง บุคลากรทางการศึกษา ผมว่าประเทศเราจะมีคนเก่งๆ เพิ่มขึ้นอีกเยอะมากมายและในขณะเดียวกัน ความเหลื่อมล้ำทางการศึกษาก็จะลดลงและทำให้เรามีปัญหาทางสังคมน้อยลงนายณัฏฐพล ทีปสุวรรณ กล่าวด้วยว่า นอกจากของขวัญในวันเด็กแห่งชาติแล้ว ปี 2563 นี้กระทรวงศึกษาธิการ จะเดินหน้าปฏิรูปการศึกษาสู่การปฏิบัติจริง เน้นคืนเวลาให้ครู มีโอกาสอยู่ในห้องเรียน อยู่กับนัดเรียนมากขึ้น พัฒนาครูให้ทันต่อการปรับเปลี่ยนหลักสูตรในพื้นที่นวัตกรรมต่างๆ เน้นเสริมเรื่องภาษา ปูพื้นฐานจริยธรรมทางจิตใจ การอยู่ร่วมในสังคม ผสานเข้ากับเทคโนโลยี สร้างความเท่าเทียมทางการศึกษาเพื่อเป็นของขวัญสำหรับเด็กทุกๆ คนในประเทศไทย